b"\n_START_ARTICLE_\nL'esport favorit de l'home\n_START_SECTION_\nArgument\n_START_PARAGRAPH_\nRoger Willoughby (Hudson), un expert pescador autor d'un llibre de pesca molt valorat que treballa per l'empresa d'estris de pesca Abercrombie & Fitch. Abigail Page (Prentiss) \xc3\xa9s una dona descarada i capriciosa que hi treballa com a relacions p\xc3\xbabliques. El cap de Roger Cadwalader, rep la idea de la seva directora publicit\xc3\xa0ria, Abigail, d'inscriure'l en un concurs de pesca que se celebrar\xc3\xa0 en el llac Wakapoogee. Abans d'anar-hi Roger confessa a Abigail que ell no sap pescar, que sent ang\xc3\xbania en tocar un peix i que ni tan sols sap nedar, i admet que el seu llibre el va fer basant-se en les experi\xc3\xa8ncies d'altres pescadors._NEWLINE_Abigail fa que de totes maneres Roger participi en el concurs i els esfor\xc3\xa7os per mantenir la farsa s\xc3\xb3n l'\xc3\xadmpetu del film mentre que Roger es mostra com un inepte en la t\xc3\xa8cnica de la pesca. La com\xc3\xa8dia t\xc3\xa9 un final feli\xc3\xa7.\n_START_SECTION_\nRepercussi\xc3\xb3\n_START_PARAGRAPH_\nLa pel\xc2\xb7l\xc3\xadcula va ser ben rebuda per la cr\xc3\xadtica nord-americana, per\xc3\xb2 sense gaire entusiasme, ja que no la trobaven a l'al\xc3\xa7ada de les altres del director, per\xc3\xb2 amb el pas del temps s'ha considerat com una gran obra plena d'emocions, gr\xc3\xa0cia i humor, mostrant l'antagonisme sexual i el desig_NEWLINE_Hudson va tenir el dif\xc3\xadcil paper de fer de Cary Grant en aquesta pel\xc2\xb7l\xc3\xadcula per\xc3\xb2 els cr\xc3\xadtics van ser ben\xc3\xa8vols amb ell_NEWLINE_Prentiss, en canvi, va ser lloada pel seu paper de dona plena d'energia essent aquest potser el millor paper de la seva carrera. A m\xc3\xa9s va ser considerada m\xc3\xa9s adequada i efectiva en el seu paper que el que va tenir Katharine Hepburn a la pel\xc2\xb7l\xc3\xadcula del mateix director del 1938"